Am Morge am 9i hend sich d'Kim, d'Daniela und ich im Bus troffe zum nach Mexico (Tijuana) zgo. Wie d'Kim natürli so esch het si s'Visum dehei vergässe und het weder zrug müesse, und d'Daniela und ich send im Fashion Valley eis go trenke und hend gwartet. Nätterwiis het ois denne de Kim ehri Host-Mum bis a di mexikanischi Gränze gfahre und mer send denne zFuess dröber gloffe. Niemer het oisi Uswiis kontrolliert. Mer hend jo shco agno gha das mer agschproche wärde wenn so 3 Blondine dur di mexikanische Schtrosse laufe, aber dases so krass werd si wis denne gsi esch hätte mer nie denkt. Es esch wörkli nömme agnehm gsi wie ufdringlich die gsi send, vo Charly's Angel öber Princess und Beauties hemmer also alles ghört, au send ois mexikanischi Boyfriends abote worde. De Hammer esch eifach gsi wo en Polizischt sich vo eim het lo d'Schue potze und sini Waffe i de Hand gha het zum zeige wie cool er esch und ois nochepfiffe und nochegrüeft het. Mer send denne schnell go Zmettag esse und hend ois so schnell wie möglich weder ufe Wäg ad Grenze gmacht zum weder id USA zcho. Da dörte d'Uswiis gröndlich kontrolliert werde, hemmer recht lang müesse warte. Womer däne gsi send semmer uf Downtown gfahre und ich ben denne no elei uf La Jolla, well ich no han welle an Robbeschtrand go Föteli mache und es Gschänk för de Buddy poschte.